Document ID: /roh_data/filtered/fineweb-2-filterrobots_roh.jsonl.gz/49729

Mardi bunura enturn las 5:30 ha in'abitanta da la chasa alarmà la polizia chantunala ed inditgà da vesair fim a vegnent ord la cuschina. Cura ch'ils pumpiers èn rivads ardevia la stiva en l'emprima auzada. Ils 22 pumpiers hajan spert pudì controllar il fieu ed evitar ch'el sa derasia, communitgescha la Polizia chantunala.
Duas uffants e duas ulteriuras persunas èn vegnidas transportadas en l'ospital da Tavau pervi da levas tissientadas da fim. Il donn material munta a plirs 10'000 francs. La polizia chantunala tschertga anc la raschun per l'incendi.
RR novitads 16:00